**Uusi Subaru XV on viiden tähden arvoinen uutuusmalli**

**• Uusi Subaru XV on ensimmäinen Subarun uudelle Global -perusrakenteelle Euroopassa lanseerattava automalli**

**• Euro NCAP -kolariturvallisuustestin lisäksi XV ansaitsi viisi tähteä myös Japanissa ja Yhdysvalloissa**

**• Aikuisten matkustajien suojasta erinomainen testitulos 94 prosenttia**

**• Kuljettajaa avustava EyeSight -teknologia vakiovarusteena**

**• Subaru-malliston Euro NCAP -arvosana on vuodesta 2009 maksimit viisi tähteä**

**• Subaru XV lanseerataan Subaru-liikkeissä 8.-9. joulukuuta**

Tunnustettu ja riippumaton Euro NCAP (European New Car Assessment Program) on testannut uuden Subaru XV:n. Uusi XV sai turvallisuudesta täydet viisi tähteä ja on yksi markkinoiden turvallisimmista autoista.

Vuodesta 2016 lähtien Euro NCAP -kolariturvallisuustestit ovat muuttuneet yhä vaativimmiksi sekä aktiivisen että passiivisen ja ennakoivan turvallisuuden saralla. Subaru XV saavutti Euro NCAP -kolariturvallisuustestin jokaisella alueella erinomaiset tulokset. Huipputuloksina aikuisten matkustajien suojasta loistava tulos 94 prosenttia ja jalankulkijaturvallisuudesta 84 prosenttia.

**Uusi perusrakenne osoitti toimivuutensa**

Uusi Subaru XV on uudistunut perusrakennetta, voimalinjaa, designia ja turvavarusteita myöten. Uusi XV on rakennettu Subarun uudelle Global -perusrakenteelle, joka on Subarun historian suurin yksittäinen auton kokonaissuorituskykyä parantava uudistus. Uusi perusrakenne parantaa XV:n dynaamista ajovakautta ja -mukavuutta, vaimentaa tehokkaammin korin ääniä ja värinöitä sekä lisää korin ja jousituksen jäykkyyttä 70-100 prosenttia nykyisiin malleihin nähden.

Yhdessä uuden jousitusgeometrian, iskunvaimennuksen ja viisi milliä matalamman painopisteen ansiosta pito tiehen on parempi ja auto tottelee ohjausliikkeitä kuljettajan haluamalla tavalla. Kuten Euro NCAP-testi osoitti, Global -perusrakenteen turvallisuus on huippuluokkaa. Se vaimentaa muun muassa törmäysenergiaa 40 prosenttia Subarun edellistä perusrakennetta tehokkaammin. Ohjaamoa suojaava turvakori on suunniteltu siten, että nokkakolaritilanteessa moottori ja vaihdelaatikko ohjautuvat hallitusti korin alle.

**Huipputulokset myös Japanissa ja Yhdysvalloissa**

Uusi Subaru XV on ehditty jo testata myös Japanin NCAP -testissä, jossa XV keräsi kaikkien aikojen suurimman kokonaispistemäärän 199,7 pistettä 208 mahdollisesta. Vastaavassa IIHS:n suorittamassa testissä Yhdysvalloissa, Subaru XV keräsi luokkansa parhaan tuloksen. Subaru on yhä IIHS:n testihistorian ainoa autonvalmistaja, jonka koko mallisto on viimeisen kahdeksan vuoden aikana yltänyt törmäystesteissä parhaaseen mahdolliseen Top Safety Pick+ -arvosanaan.